stanford-oval/wikipedia huggingface dataset:
Hämeenkylän kartano
Historia

Kartano on perustettu 1580-luvulla yhdistämällä kolme Hämeenkylän tilaa, jotka oli vuonna 1579 annettu läänityksenä amiraali Bengt Juustenille (myöh. Gyllenlood). Hänen sukunsa omisti kartanon yli 150 vuotta. Kun säteri vuonna 1683 peruutettiin ja muodostettiin säteriratsutilaksi, oli se edelleen Juustenin perillisten, Gyllenloodien aatelissuvun hallinnassa. Kornetti Axel Gyllenloodin vuonna 1683 kuoltua otti sotakomissaari ja reduktiokomission puheenjohtaja Johan Gripenberg kartanon hallintaansa, mutta tila palasi jo 1700-luvun alussa, tosin vain lyhyeksi aikaa, takaisin Gyllenloodeille.
Arkkitehti Carl Ludvig Engelin suunnittelema nykyinen kartanorakennus rakennettiin 1820-luvun alussa silloisen omistajan, valtioneuvos Gustaf Wilhelm Ladaun tilauksesta. Se oli alun perin tarkoitettu vain läntiseksi siipirakennukseksi nelikulmaista pihaa ympäröivään rakennuskokonaisuuteen, mutta Engelin suunnittelema varsinainen päärakennus jäi rakentamatta Ladaun varojenpuutteen vuoksi. Vastapäinen itäinen siipirakennus valmistui tilanhoitajan asunnoksi vuonna 1830. Ladaun jälkeen Hämeenkylän kartanon omistivat muun muassa Rotkirchin ja Pelinin suvut.
Kauppaneuvos Johannes Pelin muutti Hämeenkylän kartanon 1900-luvun alussa osakeyhtiöksi, jonka hän omisti kahden poikansa kanssa. Toinen pojista myi myöhemmin osuutensa Tuko Oy:n pääjohtajalle, vuorineuvos Ossian Riislalle. Vuonna 1942 Pelinit myivät koko osakekannan Tukolle, koska heillä ei ollut varoja kartanon kehittämiseen. Kartanon maat käsittivät vielä tuolloin yli 800 hehtaaria. Tuko käytti Hämeenkylän kartanoa muun muassa maatalouskoneiden kokeiluun ja myymäläkalustenäyttelyihin ja ylläpiti sitä myös karjatilana vuoteen 1963. Vuodesta 1959 kartanossa toimi Tukon ylläpitämä kauppiaiden kurssikeskus. Koulutuskeskusta varten rakennettiin vanhaan päärakennukseen yhdistyvä uudisrakennus. Vuonna 1969 valmistuneen lisärakennuksen ja asuntolan suunnitteli arkkitehti Pentti Ahola. Kartanon maataloustuotteita myi vuonna 1964 perustettu Hämeenkylä Oy.
Hämeenkylän kartanon maat halkaisi vuonna 1972 valmistunut Kehä III -tie. Tuko myi pääosan kartanon maista, 690 hehtaaria, Vantaan kauppalalle vuonna 1973. Tukon omistukseen jäi vielä noin 65 hehtaaria kartanon maista, ja se rakennutti Helsinginmäen lähelle Kehä III:n varrelle uuden keskusvarastonsa. Tuko remontoi kartanon päärakennuksen ja vuokrasi sen Polarkesti-yhtiölle vuonna 1992. Kartanon omistaa nykyään työeläkevakuutusyhtiö Varma, joka vuokraa niitä Sodexon järjestämään koulutus- ja kokoustoimintaan. Niin sanotussa etukartanossa ja itäisessä siipirakennuksessa on vuodesta 2013 toiminut hotelli.
Hämeenkylän kartanon entisille maille on rakennettu muun muassa nykyiset Hämeenkylän, Variston ja Askiston kaupunginosat. Kartanon mailla Petikossa toimi vuodesta 1951 aina 1990-luvulle saakka Tukon omistama tiiliruukki (Hämeenkylän Tiili Oy), joka oli tuotannoltaan pohjoismaiden suurin.
Aiheesta muualla

Kuvia tai muita tiedostoja aiheesta Hämeenkylän kartano Wikimedia Commonsissa
Hämeenkylän kartanon kotisivut
Uudisrakennus.
Ilolan koulu (Vantaa)

| Ilolan koulu |
| --- | --- |
 Ilolan koulu Epinkoskentieltä nähtynä.
Sijainti:  Epinkoskentie 5, 01390 Vantaa
Koordinaatit:  60.3267°N, 25.0257°E
Tyyppi:  suomenkielinen alakoulu
Rehtori:  Anne Leppäkoski, apulaisrehtori Tanja Turkulainen
Luokat:  1–5
Oppilaita:  noin 430 (2019)
Verkkosivut
Ilolan koulu on Vantaan Koivukylän suuralueen Ilolan kaupunginosassa sijaitseva noin 430 oppilaan suomenkielinen alakoulu (luokka-asteet 1–5).
Ilolan koulun koulurakennus 2.
Ilolan koulun rakennus 3.
Ian D’Sa

| Ian D'Sa |
| --- | --- |

Henkilötiedot
Syntynyt: 30. lokakuuta 1975 (ikä 48) Yhdistynyt kuningaskunta
Ammatti:  Kitaransoitto
Muusikko
Taiteilijanimi:  Ian
Tyylilajit:  post-hardcore, alternative rock, Punk Rock
Soittimet:  kitara, piano, laulu
Levy-yhtiöt:  Warner Music Canada, Atlantic Records
Aiheesta muualla
www.billytalent.com
  [ Muokkaa Wikidatassa ] [ ohje ]  
Kowalewicz ja D'Sa Ruisrockissa.
Ian Michael D'Sa (s. 30. lokakuuta 1975 Yhdistynyt kuningaskunta), syntymänimeltään Sanjian Shivanand Dohksha, on kitaristi kanadalaisessa Billy Talent -yhtyeessä. Hän kasvoi Ontariossa, jossa hän opetteli kitaransoittoa, jonka jälkeen Ian alkoi soittaa Dragon Flower -yhtyeessä. Ontariossa hän myös tapasi Benjamin Kowalewiczin, Jonathan Gallantin ja Aaron Solowoniukin, jotka jo kuuluivat Billy Talentiin. Vähän sen jälkeen Ian liittyi silloin Billy Talentin ollessa vielä Pezz ja he alkoivat soittaa yhdessä.
Jalkapallon mestaruuskilpailut 1914

| SM-kilpailun kausi 1914 (ei pelattu) |
| --- | --- |
  ← 1913 :  1915 → 
Vuonna 1914 Suomen jalkapallomestaruuskilpailut jäivät pelaamatta. Ensimmäinen maailmansota alkoi 28.heinäkuuta 1914, keskeyttäen urheilutoiminnan Suomen suuriruhtinaskunnassa. Alueellisia kilpailuja ennätettiin jonkin verran pelaamaan. Helsingin mestaruuden voitti Helsingin IFK. Turussa parhaaksi osoittautui Åbo IFK ja Viipurin mestaruus meni Reippaalle, joka 11. lokakuuta voitti Pontevan 2–0. Lappeenrannassa mestariksi palloili Lappeenrannan Luistinseura, joka löi Yhteiskoulun Voimistelijat 6–2.
Helsingin mestaruuskilpailu

Helsingissä mestaruuskilpailut alkoivat 26. syyskuuta. Kilpailussa putosi jatkosta kärsittyään kaksi tappiota. Myös seurojen 2-joukkueet olivat oikeutettuja osallistumaan kilpailuun.
Helsingin mestaruuskilpailu > Alkuottelut

| Joukkue #1 | Tulos | Joukkue #2 |
| --- | --- | --- |
| Helsingin Jalkapalloklubi 2  | 3–0 | Töölön Urheiluseura |
| Helsingin IFK | 10–0 | Helsingin Kaleva |
| Kronohagens IF  | 9–1 | Helsingin Kisa-Veikot |
| Joukkue #1 | Tulos | Joukkue #2 |
| --- | --- | --- |
| Helsingin Veikot 2  | 4–3 | Helsingin IFK 2 |
| Kronohagens IF 2  | 2–0 | Start |
| Helsingin IFK | 12–0 | Helsingin Kisa-Veikot |
| Helsingin Jalkapalloklubi  | 3–1 | Helsingin Veikot |
| Joukkue #1 | Tulos | Joukkue #2 |
| --- | --- | --- |
| Helsingin IFK 2  | 5–2 | Töölön Urheiluseura |
| Helsingin Veikot  | 3–2 | Kronohagens IF 2 |
| Helsingin Jalkapalloklubi  | 8–2 | Start |
| Kronohagens IF | 15–1 | Helsingin Veikot 2 |
| Joukkue #1 | Tulos | Joukkue #2 |
| --- | --- | --- |
| Helsingin Jalkapalloklubi 2  | 9–1 | Helsingin IFK 2 |
| Kronohagens IF 2  | 3–2 | Helsingin Veikot 2 |
| Kronohagens IF | 6–1 | Helsingin Veikot |
| Joukkue #1 | Tulos | Joukkue #2 |
| --- | --- | --- |
| Helsingin IFK | 6–1 | Helsingin Jalkapalloklubi |
| Joukkue #1 | Tulos | Joukkue #2 |
| --- | --- | --- |
| Helsingin IFK  | 5–3 | Kronohagens IF |
| Helsingin Jalkapalloklubi 2  | 2–1 | Kronohagens IF 2 |
| Joukkue #1 | Tulos | Joukkue #2 |
| --- | --- | --- |
| Helsingin IFK  | 2–0 | Helsingin Jalkapalloklubi 2 |
| Joukkue #1 | Tulos | Joukkue #2 |
| --- | --- | --- |
| Kronohagens IF  | 10–0 | Helsingin Jalkapalloklubi 2 |
Helsingin mestaruuskilpailu > Loppuottelut

Kaksi viimeistä joukkuetta kohtasi finaalisarjassa. Pelipäivät olivat 15. ja 22. marraskuuta. KIF:llä oli tappio alla keskinäisestä ottelusta aiemmilta kierroksilta.
| Joukkue #1 | Tulos | Joukkue #2 |
| --- | --- | --- |
| Kronohagens IF  | 5–1 | Helsingin IFK |
| Helsingin IFK  | 3–1 | Kronohagens IF |
Turun mestaruuskilpailu

Turussa mestaruuskilpailut alkoivat 27. syyskuuta
Turun mestaruuskilpailu > Alkusarja

| Joukkue #1 | Tulos | Joukkue #2 |
| --- | --- | --- |
| Åbo IFK | 16–0 | Turun Urheiluliitto |
| Turun Riento | 5–1 | Turun AIK |
| Joukkue #1 | Tulos | Joukkue #2 |
| --- | --- | --- |
| Åbo IFK | 2–2 | Turun Riento |
| Turun AIK | 4–0 | Turun Urheiluliitto |
| Joukkue #1 | Tulos | Joukkue #2 |
| --- | --- | --- |
| Åbo IFK | 9–1 | Turun AIK |
| Turun Riento | 12–0 | Turun Urheiluliitto |
Turun mestaruuskilpailu > Loppuottelu

| Joukkue #1 | Tulos | Joukkue #2 |
| --- | --- | --- |
| Åbo IFK | 7–2 | Turun Riento |
Palloliiton sarjakilpailut

Palloliitto järjesti kevätkaudella myös alueellisen sarjakilpailun, joka kuitenkin onnistui suunnitellulla tavalla vain Helsingissä. Turun otteluissa ÅIFK voitti AIK:n 5–1 ja AIK puolestaan Urheiluliiton 6–1. Viipurilaisten keskinäisistä otteluista ei ole tietoja.
Palloliiton sarjakilpailut > Helsinki

1. luokka
| Joukkue | O | V | T | H | Maalit | Pist>  | KIF | HJK | Veikot | HKV |
| --- | --- | --- | --- | --- | --- | --- | --- | --- | --- | --- |
| Kronohagens IF | 3 | 3 | 0 | 0 | 21-4 | 6 |  | 6-1 | 7-2 | 8-1 |
| Helsingin Jalkapalloklubi | 3 | 1 | 1 | 1 | 10-7 | 3 | (10.5.) |  | 1-1 | 8-0 |
| Helsingin Veikot | 3 | 1 | 1 | 1 | 5-8 | 3 |  | (30.5.) |  | 2-0 |
| Helsingin Kisa-Veikot | 3 | 0 | 0 | 3 | 1-18 | 0 | (30.5.) |  | (2.5.) |  |
2. luokka
| Joukkue | O | V | T | H | Maalit | Pist>  | HIFK | KIF | HJK2 | Start | HJK3 | Kaleva |
| --- | --- | --- | --- | --- | --- | --- | --- | --- | --- | --- | --- | --- |
| Helsingin IFK 2 | 5 | 3 | 2 | 0 | 19-9 | 8 |  | 3-3 | 3-0 | 3-1 | 3-3 | 7-2 |
| Kronohagens IF 2 | 5 | 3 | 1 | 1 | 12-9 | 7 | (10.5.) |  | 2-1 | 2-4 | 0-01 | 5-1 |
| Helsingin Jalkapalloklubi 2 | 5 | 3 | 0 | 2 | 12-6 | 6 | (29.5.) |  |  | 2-0 | 3-1 | 6-0 |
| Start | 5 | 3 | 0 | 2 | 8-8 | 6 | (25.5.) | (3.5.) | (16.5.) |  | 0-01 | 3-1 |
| Helsingin Jalkapalloklubi 3 | 5 | 1 | 1 | 3 | 6-7 | 3 |  |  | (9.5.) |  |  | 2-1 |
| Kaleva | 5 | 0 | 0 | 5 | 5-23 | 0 | (2.5.) | (17.5.) |  |  | (22.5.) |  |
1 HJK3 luovutti kaksi otteluaan.
Suluissa otteluiden pelipäivät, mikäli tiedossa. Helsingin IFK:n 1-joukkue ei jostakin syystä ole ottanut osaa sarjakilpailuun. KIF tunnettiin tuohon aikaan suomenkielisellä nimellä Kruununhaan Urheiluseura (KUS).
Palloliiton sarjakilpailut > Vaasa

Vaasassa sarjakilpailut pelattiin syyskuussa.
| Joukkue | O | V | T | H | Maalit | Pist>  |
| --- | --- | --- | --- | --- | --- | --- |
| Hietalahden Urheiluseura | 3 | 3 | 0 | 0 | 18-2 | 6 |
| Palosaaren Urheiluseura | 3 | 1 | 1 | 1 | - | 3 |
| Vaasan Vasama | 3 | 1 | 0 | 2 | - | 2 |
| Hellas | 3 | 0 | 1 | 2 | - | 1 |
Hurricane (Cyan Kicksin kappale)

| ”Hurricane” Cyan Kicks |
| --- | --- | --- |

Singlen tiedot
 Äänitetty : Finnvox-studiolla
 Julkaistu: 13. tammikuuta 2022
 Formaatti: digitaalinen lataus, suoratoisto
 Tekijä(t): Niila Perkkiö, Susanna Alexandra, Elize Ryd
 Tuottaja(t): Niila Perkkiö, Chris Walla, Zakk Cervini
 Tyylilaji: alternative rock, elektroninen rock
 Kesto: 03.00
 Levy-yhtiö: Ranka Kustannus
Cyan Kicksin muut singlet
| ”Died Enough for You” 2021 | ”Hurricane” 2022 |   |
Hurricane on suomalaisen rockyhtye Cyan Kicksin kappale, joka julkaistiin 13. tammikuuta 2022. Yhtye osallistui kappaleella Uuden Musiikin Kilpailuun ja kilpaili paikasta Suomen edustajana Eurovision laulukilpailussa 2022. Kappale sijoittui kilpailussa toiseksi.
Kappaleen ovat säveltäneet ja sanoittaneet Niila Perkkiö, Susanna Alexandra ja Amaranthe-yhtyeestä tunnettu Elize Ryd. Sen tuottajina on Perkkiön lisäksi Chris Walla (Death Cab for Cutiesta) ja Zakk Cervini. Kappale kertoo yhtyeen mukaan omien pelkojen voittamisesta sekä rohkeudesta olla oma itsensä ja tehdä haluamiaan asioita.
Kokoonpano ja tuotanto > Yhtye

Susanna Alexandra – laulu, sanoitukset
Niila Perkkiö – kitara, äänitekniikka, sanoitukset
Leevi Erkkilä – basso
Pietari Reijonen – rummut
Kokoonpano ja tuotanto > Tuotanto

Chris Walla – äänitekniikka, tuotanto
Aki Sihvonen – äänitekniikka
Zakk Cervini – miksaus
Aiheesta muualla

Kappaleen lyriikkavideo YouTubessa
Uuden Musiikin Kilpailu 2022
Cyan Kicks – ”Hurricane”
BESS – ”Ram pam pam”
The Rasmus – ”Jezebel” 
Younghearted – ”Sun numero” 
Olivera – ”Thank God I’m an Atheist” 
Tommi Läntinen – ”Elämä kantaa mua” 
Isaac Sene – ”Kuuma jäbä”
Hormonikierukka

Hormonikierukka
Hormonikierukka on ehkäisymenetelmä, jossa kohtuun asetetaan emättimen kautta T-kirjaimen mallinen, pieni polyeteenimuovista tehty kierukan tyyppinen ehkäisyväline. Hormonikierukan runko on päällystetty polydimetyylisiloksaanikalvolla, joka vapauttaa keltarauhashormonia eli progesteroniaselvennä. Keltarauhashormonia vapautuu kohdun limakalvolle noin 20 mikrogrammaa vuorokaudessa. Hormonikierukassa on bariumsulfaattia, joka saa sen näkymään röntgenissä. Täysin hormoniton kierukka on kuparikierukka.[lähde? ]
Hormonikierukassa ei ole nimestään huolimatta mitään kierukkamaistaselvennä.
Luonnon progesteronihormonia vastaavaa synteettistä levonorgestreelia on sekoitettu silikoniseokseen, josta se vapautuu tasaisesti elimistöön vuosien kuluessa.
Ehkäisimen levonorgestreeliselvennä vaikuttaa siten, että kohdun limakalvo surkastuu ja näin munasolu ei pääse kiinnittymään. Keltarauhashormoni myös sitkistää kohdunsuun limatulpan, jolloin siittiöiden on vaikea päästä kohtuun. Hormonikierukka myös häiritsee munasolun kehittymistä ja sitä kautta ehkäisee raskautta. Hormonikierukan ehkäisyteho on noin 99,8 %. Hormonikierukan ehkäisyteho loppuu välittömästi, kun ehkäisin poistetaan, ja raskaus on tällöin mahdollinen, mutta haluttaessa voidaan poiston yhteydessä asentaa saman tien uusi kierukka.[lähde? ]
Ehkäisyimplantaatti ja hormonikierukka perustuvat samaan keksintöön. Koska kierukan avulla hormoni annostellaan kohdunsisäisesti, sitä tarvitaan vain noin kolmasosa siitä määrästä, joka tarvittaisiin implantaattia käytettäessä. Tämä pienentää potilaan mahdollisesti kokemia haittoja.
Monilla käyttäjillä hormonikierukka aiheuttaa kuukautisvuodon vähenemistä, ja noin viidenneksellä käyttäjistä kuukautiset loppuvat kokonaan. Sitä käytetäänkin ehkäisyn lisäksi runsaiden kuukautisten hoidossa.[lähde? ]
Hormonikierukkaa ei aseteta, jos on sairastanut kohdun tai kohdunkaulan syövän, tai jos henkilöllä on parhaillaan synnytinelintulehdus tai kohdun epämuodostuma. Ennen asetusta otetaan irtosolunäyte eli papa-koe, jos edellisestä näytteestä on enemmän kuin kolme kuukautta. Samalla suljetaan pois infektion mahdollisuus. Hormonikierukka laitetaan tavallisesti paikoilleen seitsemän vuorokauden sisällä kuukautisvuodon alkamisesta, jolloin kohdunkaula on jo hieman avautunut ja asetus helppoa. Ehkäisyteho alkaa välittömästi.[lähde? ]
Hormonikierukka ei suojaa sukupuolitaudeilta, kuten ei mikään muukaan ehkäisymuoto kondomia lukuun ottamatta.[lähde? ]
Kierukan asentaminen onnistuu ilman modernia lääkärinvastaanottoa. Siksi se sopii myös köyhiin maihin.
Historia

Hormonikierukan kehitti 1970–1980-luvulla professori Tapani Luukkainen.
Kotimainen lääketehdas Leiras alkoi valmistaa ja myydä Luukkaisen keksintöä vuonna 1990. Aiemmin Levonova-nimellä tunnettua valmistetta alettiin myöhemmin myydä nimellä Mirena. Saksalainen lääkeyhtiö Schering kiinnostui hormonikierukasta niin paljon, että se osti koko Leiraksen vuonna 1996. Kymmenen vuotta myöhemmin Bayer osti Scheringin. Kun Bayer valjasti lääkemyyjänsä Mirenan taakse, myynti alkoi kasvaa nopeasti.
Vuonna 2006 kierukoita myytiin 301 miljoonalla, vuonna 2010 noin 539 miljoonalla ja vuonna 2019 noin 1,2 miljardilla eurolla. Kierukat ovat vuonna 2021 Bayerin kolmanneksi myydyin reseptilääke. Koko tuotanto valmistetaan Turun Pansiossa yhdellä tehtaalla. Bayerin hormonikierukoilla on vain harvoja kilpailijoita. Bayer Finlandin tuotto muodostuu enimmäkseen ehkäisytuotteista.
Mirenaa ja sen sisartuotteita Kyleenaa ja Jaydessiä vietiin Suomesta vuonna 2019 jo 130 maahan.
Aiheesta muualla

http://web.archive.org/web/20070929213236/http://www.bayerscheringpharma.fi/html/pdf/pakkausselosteet/Mirena.pdf
http://www.tohtori.fi/?page=3328096&id=4676169
http://www.terveyskirjasto.fi/terveyskirjasto/tk.koti?p_artikkeli=dlk00730
Väitös hormonikierukan turvallisuudesta ja kustannustehokkuudesta
Iikka Kivi

| Iikka Kivi> Henkilötiedot |
| --- | --- |
Syntynyt: 19. toukokuuta 1986 (ikä 38) Ylivieska
Kansalaisuus:  Suomi
Ammatti:  stand up -koomikko ja käsikirjoittaja
Aiheesta muualla
IMDb
Elonet
Iikka Mikael Kivi (s. 19. toukokuuta 1986 Ylivieska) on suomalainen stand up -koomikko ja käsikirjoittaja. Oulussa asuva Kivi on työskennellyt päätoimisena stand up -koomikkona vuodesta 2012 lähtien.
Elämä

Kivi nousi julkisuuteen vuonna 2014 voitettuaan TV2:n järjestämän Naurun tasapaino -kilpailun. Myöhemmin Kivi on toiminut stand up -festivaalien tuottajana sekä käsikirjoittanut muun muassa Noin viikon uutiset- ja Yle Leaks -satiiriohjelmia. Hänet tunnetaan myös provokatiivisena yhteiskunnallisena keskustelijana sosiaalisessa mediassa.
Ylivieskassa lapsuutensa viettänyt Kivi valmistui medianomiksi Oulun seudun ammattikorkeakoulusta. Hän työskenteli toimittajana muun muassa kolumnistina ja kirjakriitikkona.
Vuonna 2018 hän julkaisi elämänhallintaoppaita parodioivan kirjan Menisit ennemmin terapiaan. Kivi toimii myös Pelit-lehden vakituisena avustajana. Keväällä 2019 Iikka Kivi aloitti Helsingin Sanomien kolumnistina, mutta lopetti työn syyskuussa 2019 protestiksi lehden julkaistua Kiinan hallituksen propagandamainoksen etusivullaan. Kivi on käsikirjoittanut videopelin Local News with Cliff Rockslide (2023) yhdessä Juho Kuorikosken kanssa.
Kivi on sanonut olleensa ala-asteella koulukiusattu ja kärsineensä masennuksesta sekä työuupumuksesta. Kivi on kertonut olleensa aikaisemmin rasistinen Jussi Halla-ahon ja perussuomalaisten kannattaja, joka vietti aikaansa levittäen maahanmuuttovastaista vihaa internetissä. Hän kertoi irtaantuneensa aatteesta lopullisesti kesällä 2015, jolloin hänen äänestämänsä kansanedustaja Olli Immonen esiintyi samassa valokuvassa uusnatsijärjestö Suomen Vastarintaliikkeen jäsenten kanssa. Kivi on myös sanonut tuntevansa syyllisyyttä perussuomalaisten ja maahanmuuttovastaisuuden noususta.
Me too -kampanjan yhteydessä syksyllä 2017 Kivi kertoi syyllistyneensä seksuaaliseen häirintään lapsuus- ja nuoruusvuosinaan. Nykyään Kivi määrittelee itsensä feministiksi. Vuonna 2017 hän jäi pois Vuosisadan suomalainen stand up -kiertueelta, koska mukana ei ollut yhtään naista. Asiasta nousseen kohun myötä mukaan tuli neljä naiskoomikkoa ja yksi muunsukupuolinen, jonka jälkeen myös Kivi liittyi jälleen kiertueelle.
Joulukuussa 2023 Kivi kertoi että eduskunnan puhemies Jussi Halla-aho on tehnyt hänestä poliisille ilmoituksen kunnianloukkauksesta. Kivi oli kommentoinut Halla-ahon vierailua Ukrainassa ja hänen parlamentissa ukrainaksi pitämäänsä puheeseen liittyen, että Halla-aho on fasisti, Unkarin pääministeri Viktor Orbánin tukija ja perussuomalaiset Vladimir Putinin tukijoita.
Teokset

Menisit ennemmin tera­piaan : rehellinen self help -kirja.  Helsinki:  Kosmos, 2018.  ISBN 978-952-71446-1-9.
Iranin naisten jalkapallomaajoukkue

| Iran |
| --- | --- |
 Iranin jalkapalloliiton logo
Liitto:  Iranin jalkapalloliitto
Maanosaliitto:  AFC
Valmentaja:  Maryam Azmoon
FIFA-ranking:  66. (maaliskuu 2019)
Ensimmäinen ottelu
  Iran 5–0 Syyria   (23. syyskuuta 2005) 
Suurin voitto
  Iran 13–0 Syyria   (3. syyskuuta 2007) 
Suurin tappio
  Thaimaa 8–1 Iran   (8. heinäkuuta 2009 
Iranin naisten jalkapallomaajoukkue on Iranin naisten edustusjoukkue jalkapallossa. Se toimii Iranin jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 sen sijoitus maailmanrankingissa oli 66. Sen historian paras rankingsijoitus on 48.
Iranin oikeusjärjestelmä

Teheranin oikeustalo.
Maanlaajuinen oikeusjärjestelmä Iranissa toteutettiin ensimmäisen kerran Reza Shahin aikana, ja lisämuutoksia tehtiin Pahlavin dynastian toisella aikakaudella.
Pahlavi-dynastian kaaduttua vuonna 1979, islamilaisen vallankumouksen seurauksena oikeusjärjestelmä muuttui suuresti. Lainsäädäntö perustuu nyt shariaan eli islamilaiseen lakiin.  Islamilaisen tasavallan perustuslain mukaan Iranin oikeuslaitos "on itsenäinen valta". Koko oikeusjärjestelmä, "korkeimmasta tuomioistuimesta aluetuomioistuimiin aina paikallisiin ja vallankumouksellisiin tuomioistuimiin", on oikeusministeriön alaisuudessa, mutta oikeusministerin ja korkeimman oikeuden johtajan lisäksi Iranissa on myös nimitetty erikseen oikeuslaitoksen päällikkö.
Ikäkuulo

Ikäkuuloksi kutsutaan iän myötä heikentynyttä kuuloaistia. Ikäkuulo etenee hitaasti ja symmetrisesti molemmissa korvissa, yleensä ensimmäisenä oireena esiintyy kyvyttömyys kuulla korkeita taajuuksia. Myöhemmin myös puheen erottaminen erityisesti hälyssä voi vaikeutua. Perintötekijät vaikuttavat ikäkuuloon muodostumiseen. Ikäkuulo on yleisin aikuisiän kuulovian aiheuttaja. Ikäkuulo voi vaikuttaa henkilön sosiaaliseen elämään negatiivisesti ja hankaloittaa tavanomaista elämää.
Esiintyvyys

Kuuloliiton mukaan kolmasosalla 65 vuotta täyttäneistä on todettu kuulon alenemaa. Tämän lisäksi kahdella kolmesta yli 75-vuotialla voi esiintyä vastaavia ongelmia. Ikääntyneiden kuulo-ongelmista yli 90 % sanotaan olevan ikäkuuloa, jonka taustalla on muutokset korvan ja keskushermoston toiminnassa.
Ilja Hurník

Ilja Hurník
Ilja Hurník (25. marraskuuta 1922 Poruba – 7. syyskuuta 2013) oli tšekkiläinen säveltäjä ja pianisti.
Hän sai opetusta pianonsoitossa Ilona Štěpánová-Kurzoválta ja sävellyksessä Vítězslav Novákilta. Hän opetti myöhemmin itse Prahassa ja Bratislavassa.
Hurníkin teosten joukkoon kuuluu esimerkiksi viisi oopperaa, kaksi balettia, sinfonia, konserttoja ja muita orkesteriteoksia sekä vokaalimusiikkia. Myös hänen poikansa Lukáš on menestynyt säveltäjänä.
Hurník sävelsi musiikin Zdeněk Milerin ohjaamaan animaatioon Měsíční pohádka (Jääprinssi[lähde? ]).
Idän ja lännen lapset

| Idän ja lännen lapset> Der Palast |
| --- | --- |

Tyyli:  draama
Pääosissa:  Svenja Jung
Alkuperämaa:  Saksa
Alkuperäiskieli:  saksa
Julkaistu:  2022
Tuotantokausia:  1
Jaksoja:  6
Tuotanto
Ohjaaja(t):  Uli Edel
Käsikirjoittaja(t):  Rodica Doehnert
Tuotantoyhtiö(t):   Constantin Television  ZDF 
Aiheesta muualla
IMDb 
Idän ja lännen lapset (Der Palast) on saksalainen televisiosarja, joka sijoittuu vuoteen 1989 kun Itä- ja Länsi-Saksa eivät olleet vielä yhdistyneet, ja Berliinissä oli muuri, joka jakoi kaupungin kahtia. Svenja Jung esittää sarjassa kaksoisroolin kaksosina.
Marlene ja Christine ovat identtiset kaksoset, jotka ovat kasvaneet erillään toisistaan; Christine itäpuolella ja Marlene lännessä. Kun Marlene on liikematkalla itäpuolella, hän näkee sattumalta itsensä näköisen naisen tanssijana Friedrichstadt-Palastissa, revyy-teatterissa joka oli ja on Euroopan suurin. He eivät tienneet toistaan 27 vuoteen, ja päätyvät lopuksi vaihtamaan osia keskenään, ja toinen jää itään kun toinen matkustaa länteen.
Aiheesta muualla

Ein Gesicht, zwei Welten ZDF. Viitattu 12.8.2022. (saksaksi)
Ikäluokka (elokuva)

| Ikäluokka |
| --- | --- |
 Elokuvan juliste.
Ohjaaja:  Pirjo Honkasalo Pekka Lehto
Käsikirjoittaja:  Pirjo Honkasalo Pekka Lehto
Tuottaja:  Pirjo Honkasalo
Säveltäjä:  Heikki Valpola
Kuvaaja:  Pirjo Honkasalo
Leikkaaja:  Pirjo Honkasalo Pekka Lehto
Valmistustiedot
Valmistusmaa:  Suomi
Tuotantoyhtiö:  2P Production
Ensi-ilta:  5. maaliskuuta, 1976
Kesto:  45 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Ikäluokka on Pirjo Honkasalon ja Pekka Lehdon ohjaama suomalainen dokumenttielokuva vuodelta 1976. Elokuva kertoo 70-vuotiaasta suutarista Onnista sekä 75-vuotiaasta sepästä Toivosta. Elokuvassa käydään heidän elämäntarinoidensa kautta läpi Suomen historia tsaarinajasta 1970-luvulle.
Palkinnot ja festivaaliosallistuminen

Elokuva voitti vuonna 1976 Tampereen elokuvajuhlilla dokumenttisarjan pääpalkinnon.
Elokuva voitti vuonna 1976 Saksan Oberhausenissa järjestettävillä Westdeutsche Kurzfilmtage -elokuvajuhlilla jaetusti pääpalkinnon uusien tulokkaiden sarjassa.